പോള്വോള്ട്ടില് ലോക റെക്കോര്ഡ് മറികടക്കാന് പരാജയപ്പെട്ടെങ്കിലും അനായാസം സ്വര്ണം നേടി സ്വീഡിഷ് താരം പോള് വോള്ട്ടില് അനായാസം എതിരാളികളെ പിന്തള്ളി സ്വര്ണം നേടി 21 കാരനായ സ്വീഡിഷ് താരം അര്മാണ്ട് ഡുപ്ലാന്റിസ്. 6.18 മീറ്റര് ചാടി ഇന്ഡോര് ലോക റെക്കോര്ഡിനു ഉടമയായ സ്വീഡിഷ് താരം അനായാസം സ്വര്ണം നേടുന്നത് ആണ് ടോക്കിയോയില് കണ്ടത്. മറ്റുള്ളവര് ഉയരം മറികടക്കാന് ഒന്നും രണ്ടും അവസരങ്ങള് എടുത്തപ്പോള് 5.55 മീറ്റര്, 5.80 മീറ്റര്, 5.92 മീറ്റര്, 5.97 മീറ്റര് ഒടുവില് എതിരാളികള് ആരും ഭേദിക്കാത്ത 6.02 മീറ്റര് എല്ലാം ഒന്നാം ശ്രമത്തില് ആണ് സ്വീഡിഷ് താരം മറികടന്നത്. തുടര്ന്ന് ലോക റെക്കോര്ഡ് ആയ 6.19 മീറ്റര് ഭേദിക്കാന് മൂന്നു ശ്രമങ്ങള് താരം നടത്തിയെങ്കിലും പരാജയപ്പെടുക ആയിരുന്നു. 5.97 മീറ്റര് ഉയരം താണ്ടിയ അമേരിക്കന് താരം ക്രിസ് നീല്സന് ആണ് വെള്ളി മെഡല് നേടിയത്. തന്റെ രണ്ടാം ശ്രമത്തില് 5.92 മീറ്ററും ആദ്യ ശ്രമത്തില് 5.97 മീറ്ററും താണ്ടിയ അമേരിക്കന് താരത്തിന് പക്ഷെ 6.02 മീറ്റര് മൂന്നു ശ്രമത്തിലും മറികടക്കാന് ആയില്ല. 5.87 മീറ്റര് ഉയരം താണ്ടിയ 2016 ലെ ഒളിമ്ബിക് സ്വര്ണ മെഡല് ജേതാവ് ആയ ബ്രസീലിന്റെ തിയാഗോ ബ്രാസിന് ആണ് വെങ്കലം. 6.03 മീറ്റര് താണ്ടി ഒളിമ്ബിക് റെക്കോര്ഡ് സ്വന്തം കയ്യിലുള്ള ബ്രസീലിയന് താരത്തിന് പക്ഷെ ഇത്തവണ വെങ്കലത്തില് ഒതുങ്ങേണ്ടി വന്നു. 2012 ഒളിമ്ബിക്സില് സ്വര്ണവും 2016 ഒളിമ്ബിക്സില് വെള്ളിയും നേടിയ ഫ്രഞ്ച് താരം റെനാര്ഡ് ലെവില്ലെനി 5.70 മീറ്റര് ഉയരം താണ്ടി എട്ടാം സ്ഥാനത്ത് ആണ് ഫൈനല് അവസാനിപ്പിച്ചത്.